**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 31.05.2023, ora 08.00 – 01.06.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 01.06.2023, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 31.05.2023, la ora 11:45, avertizarea hidrologică nr. 55, valabilă în intervalul 31.05.2023, ora 13:00-01.06.2023, ora 24:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**-COD GALBEN-depăşiri ale cotelor de atenŢie:**

**-în intervalul 31.05.2023, ora 13:00 – 01.06.2023, ora 24:00** pe râurile din bazinele hidrografice: Pogăniș - afluent al râului Timiş **(județul Caraș-Severin)**, Bârzava **(județele: Caraș-Severin şi Timiş)**.

**-în intervalul 31.05.2023, ora 13:00 – 01.06.2023, ora 09:00** pe râurile din bazinele hidrografice: Someşul Mic – bazin amonte Ac. Gilău **(judeţele: Bihor şi Cluj)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Crişul Negru – bazin amonte S.H. Beiuş şi afluenţii aferenţi sectorului aval S.H. Beiuş **(judeţele: Bihor şi Arad)**, Crişul Alb – bazin amonte S.H. Gurahonţ şi afluenţii aferenţi sectorului aval S.H. Gurahonţ **(judeţele: Hunedoara şi Arad)**, Arieş – bazin amonte S.H. Baia de Arieş şi afluenţii aferenţi sectorului aval S.H. Baia de Arieş **(judeţele: Alba şi Cluj)**, Mureş – afluenţii aferenţi sectorului aval S.H. Alba Iulia **(judeţele: Alba, Sibiu, Hunedoara şi Arad)**, Bega Veche - bazin superior şi afluenţi bazin mijlociu şi inferior **(judeţele: Timiş şi Arad),** Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Remetea **(judeţul Timiş)**, Timiş – bazin amonte S.H. Teregova şi afluenţii aferenţi sectorului aval S.H. Teregova – amonte confluenţă cu râul Pogăniş, Moraviţa – bazin superior şi afluenţi bazin mijlociu şi inferior, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior **(judeţele: Caraş Severin şi Timiş)**, Cerna – bazin superior şi afluenţi bazin mijlociu şi inferior **(judeţele: Gorj şi Caraş Severin)**, Dunăre – afluenţii mici aferenţi sectorului amonte confluenţă cu râul Desnăţui **(judeţele: Caraş Severin, Mehedinţi şi Dolj)**, Desnăţui (**judeţele: Mehedinţi şi Dolj)**, Jiu – bazin amonte S.H. Sadu şi afluenţii aferenţi sectorului aval S.H. Sadu – amonte S.H. Filiaşi **(judeţul Gorj)**, Motru – bazin amonte S.H. Broşteni şi afluenţii aferenţi sectorului aval S.H. Broşteni **(judeţele: Gorj şi Mehedinţi)**, Olt – afluenţii aferenţi sectorului aval S.H. Sebeş Olt **(judeţele: Sibiu, Vâlcea, Gorj, Argeş, Olt şi Dolj)**;

**-COD PORTOCALIU-depăşiri ale cotelor de INUnDAŢie:**

**-în intervalul 31.05.2023, ora 14:00 – 01.06.2023, ora 16:00** pe râurile din bazinele hidrografice: Bârzava **(județ****ele:** **Caraș-Severin şi Timiş)**.

**-în intervalul 31.05.2023, ora 14:00 – 31.05.2023, ora 24:00** pe râurile din bazinele hidrografice: Crişul Alb – bazin amonte S.H. Vaţa de Jos şi afluenţii aferenţi sectorului aval S.H. Vaţa de Jos **(judeţele: Hunedoara şi Arad)**, Arieş – bazin amonte S.H. Scărişoara şi afluenţii aferenţi sectorului aval S.H. Scărişoara – amonte S.H. Câmpeni **(judeţul Alba)**, Mureş – afluenţii aferenţi sectorului aval S.H. Gelmar **(judeţele: Hunedoara şi Arad)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Remetea **(judeţul Timiş)**, Timiş – bazin amonte S.H. Teregova şi afluenţii aferenţi sectorului aval S.H. Teregova, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior **(judeţele: Caraş Severin şi Timiş)**, Gilort – bazin amonte S.H. Novaci şi afluenţii aferenţi sectorului aval S.H. Novaci - amonte S.H. Târgu Cărbuneşti **(judeţul Gorj)**, Olteţ – bazin amonte S.H. Oteteliş **(judeţele: Vâlcea şi Gorj)**.

**Avertizarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare ȋn intervalul 31.05.2023 ora 16:00 – 31.05.2023 ora 22:00 pe unele râuri din judeţele: Hunedoara şi Caraş Severin.**

Această avertizarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile judeteţelor:* ***ALBA, ARAD, ARGEŞ, BIHOR, CARAŞ-SEVERIN, CLUJ, DOLJ, GORJ, HUNEDOARA, MEHEDINŢI, OLT, SIBIU, TIMIŞ şi VÂLCEA*** *(14 prefecturi)* ***– COD GALBEN;***

*-către prefecturile judeteţelor:* ***ALBA, ARAD, CARAŞ-SEVERIN, GORJ, HUNEDOARA, TIMIŞ şi VÂLCEA*** *(7 prefecturi)* ***– COD PORTOCALIU.***

**Debitele au fost în creștere** ca urmare a precipitațiilor căzute în interval și propagării pe râurile din bazinele hidrografice: Crișuri, Arieș, Bega, Timiș, Bârzava, Caraș, Nera, Cerna, Jiu și bazinele inferioare ale Mureșului și Oltului.

Pe râurile din bazinele: Crasna, Barcău, Vedea, Argeș, Ialomița, bazinul superior și mijlociu al Oltului și pe cele din Dobrogea debitele au fost relativ staționare, iar pe celelalte râuri din țară au fost în scădere.

Scurgeri importante pe versanți, torenți, pâraie, viituri rapide pe râurile mici cu efecte de inundații locale și creșteri mai importante de niveluri și debite, cu depășiri ale **COTELOR DE APĂRARE**, s-au înregistrat pe unele râuri din Crișana, Banat și Transilvania, ca urmare a precipitațiilor sub formă de aversă căzute în interval, izolat mai însemnate cantitativ.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Bârzava, Caraș, cursul inferior al Crișului Alb, cursul mijlociu și inferior Timișului și mai mici (sub 30% din normalele lunare) pe râurile din bazinele hidrografice: Iza, Lăpuș, Târnave, Putna, Râmnicu Sărat, Trotuș, Bârlad, bazinul superior al Vedei, bazinele inferioare ale Moldovei, Bistriței, cursul superior al Siretului și pe unii afluenți ai Jiului, Oltului, Prutului.

În interval s-a situat la **COTA DE INUNDAȚIE** râul Valea Bucureșci la stația hidrometrică Bucureșci (257)–jud. HD.

În interval au fost emise două **avertizări hidrologice** pentru fenomene imediate și o **atenționare hidrologică** pentru fenomene imediate.

Se situează peste **COTA DE ATENȚIE** râul Bârzava la stația hidrometrică Partoș (50+26)-jud.TM (sector îndiguit).

**Debitele vor fiîn creștere** ca urmare a precipitațiilor prognozate și propagării pe râurile din bazinele hidrografice: Crișuri, Bega, Timiș, Bârzava, Caraș, Nera, Cerna, Jiu și bazinul inferior al Mureșului.

Pe râurile din bazinele Crasnei, Barcăului, Oltului, Vedei, Argeșului, Ialomiței și pe râurile din Dobrogea debitele vor fi relativ staționare și în scădere pe celelalte râuri din țară.

Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundații locale și creșteri mai importante de niveluri și debite, cu posibile depășiri ale **COTELOR DE ATENȚIE**, pe unele râuri din Crișana, Banat și vestul Olteniei, precum și din zona de munte, ca urmare a precipitațiilor prognozate sub formă de aversă, izolat mai însemnate cantitativ.

**DUNĂRE**

**Debitul la intrarea în ţară** (secţiunea Baziaş) în intervalul 31.05-01.06.2023 **a fost staționar, având valoarea de** **9300 m3/s**, peste media multianuală a lunii mai (7250 m3/s).

În aval de Porțile de Fier debitele au fost în scădere pe sectorul Gruia-Calafat, staționare la Bechet și în creștere pe sectorul Corabia-Tulcea.

Nivelul se situează peste cel corespunzător **FAZEI I DE APĂRARE** la stațiile hidrometrice: Zimnicea (530+11)–jud. TR și Isaccea (380+2)–jud. TL.

**Debitul la intrarea în ţară** (secţiunea Baziaş) **va fi în scădere (9200 m3/s).**

În aval de Porțile de Fier debitele vor fi în scădere pe sectorul Gruia-Bechet, staționare la Corabia și în creștere pe sectorul Turnu Măgurele-Tulcea.

Nivelul se va situa peste cel corespunzător **FAZEI I DE APĂRARE** la stațiile hidrometrice: Zimnicea (530+14) – jud. TR, Isaccea (380+10) – jud. TL și Tulcea (320)–jud. TL.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 55 mc/s;

-r. Dâmbovița: ac. Văcărești: 10 mc/s;

-CA2: 0 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**A.B.A. Crişuri**

Debitul râului Barcău în secțiunea Nușfalău este 0.80 mc/s.

Debitul râului Crișul Alb în secțiunea Crișcior este 10,87 mc/s.

**2.** **Situaţia meteorologică în intervalul 31.05.2023, ora 09.00 –01.06.2023, ora 06.00**

**În ţară** vremea a fost caldă în cea mai mare parte a teritoriului, dar și în general instabilă. După orele prânzului s-au semnalat dezvoltări noroase convective, local averse ce au avut și caracter torențial și descărcări electrice, la început în zona montană și submontană a Carpaților Occidentali și din jumătatea vestică a Carpaților Meridionali, apoi în zona mai joasă a Olteniei, iar spre seară și în cea a Crișanei și Banatului. Pe spații mici s-au acumulat cantități de apă de 25...35 l/mp, iar punctiform în județul Timiș și din date radar în zona de munte a județelor Caraș-Severin, Hunedoara, Arad, Alba și Gorj, de peste 40...50 l/mp. Izolat au fost căderi de grindină la munte, în județele Bihor și Arad - din datele rețelei meteo și hidro, dar și în județul Timiș - din surse externe. Fenomene asociate instabilității

atmosferice, dar pe areale restrânse și la intensități mai reduse au fost și în Maramureș, Transilvania și nord-vestul Munteniei. În celelalte zone cerul a fost variabil. Vântul a suflat slab și moderat, cu intensificări de scurtă durată asociate averselor. Stratul de zăpadă, în continuă diminuare, s-a menținut pe alocuri în zona montană foarte înaltă (în special în Carpații Meridionali) și măsura, pe platformele stațiilor meteorologice*,* până la 129 cm în Munții Bucegi și 62 cm în Munții Făgăraș, la peste 2000 m. Temperaturile maxime s-au încadrat între 18 grade la Voineasa și 30 de grade la București-Filaret, iar la ora 6 se înregistrau valori termice cuprinse între 9 grade la Ștei, Câmpeni și Vaslui și 20 grade la București-Filaret și Sulina. În primele ore, izolat în Banat s-a format ceață.

**Observație:** în intervalul de diagnoză au fost în vigoare 13 mesaje pentru fenomene meteorologice periculoase imediate, emise după cum urmează:

-1 avertizare cod roșu emisă de către SRPV Timișoara;

-1 avertizare cod portocaliu emisă de către SRPV Craiova;

-11 atenționări cod galben: 7 emise de către SRPV Cluj, 2 emise de către SRPV Timișoara și 2 de către SRPV Sibiu.

**La Bucureşti** vremea s-a menținut frumoasă și caldă. Cerul a fost variabil, temporar noros în cursul nopții, iar vântul a suflat slab până la moderat. Temperatura maximă a fost de 29 de grade la Afumați și Băneasa și 30 de grade la Filaret, iar la ora 6 erau 15 grade la Băneasa, 19 grade la Afumați și 20 de grade la Filaret.

**3. Prognoza meteorologică în intervalul 01.06.2023, ora 09.00–02.06.2023, ora 9.00**

**În ţară** vremea va fi caldă cu temperaturi maxime ce se vor încadra între 21 și 30 de grade, dar și în general instabilă. Local în Banat, Crișana, Transilvania, precum și în zona de munte, mai ales după-amiaza și seara, vor fi perioade cu înnorări temporar accentuate, averse ce vor avea și caracter torențial, descărcări electrice și izolat intensificări de scurtă durată ale vântului, vijelii și grindină. Pe arii restrânse cantitățile de apă vor depăși 20...30 l/mp. În restul teritoriului cerul va fi variabil, iar manifestări specifice instabilității atmosferice se vor semnala pe suprafețe mult mai restrânse și la intensitate mai redusă - în a doua parte a zilei, cu o probabilitate mai mare în Maramureș. Minimele termice vor fi cuprinse între 7...9 grade în depresiunile intramontane și 17...18 grade pe litoral. Izolat vor fi condiții de ceață.

**La Bucureşti** vremea se va menține frumoasă și caldă. Cerul va fi variabil și vântul va sufla slab până la moderat. Temperatura maximă va fi de 29...30 de grade, iar cea minimă de 13...15 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 30.05.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

**G.N.M.-C.J. Dâmboviţa** informează că în data de 30.05.2023 s-a produs o poluare cu 100 l de ţiţei și 8 mc de apă de zăcământ a 200 mp din rigola drumului de acces și a 50 mp de pădure ca urmare a coroziunii conductei de transport O.M.V. Petrom a sondei nr. 1326 Croitori în zona comunei Vișina. **Măsuri:** s-a oprit pomparea, s-a decopertat și s-a reparat conducta, solul afectat urmând să fie transportat la o staţie de bioremediere.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.